ef71d64c5a172a183368c74cec4c02c3
Τι είναι η ακμή;
cyprusdermaclinic.com
2021.39
Η δερματική ακμή είναι μια δερματολογική πάθηση που εμφανίζεται όταν η λιπαρότητα και τα νεκρά δερματικά κύτταρα φράζουν τους πόρους.  

Η ήπια μορφή ακμής χαρακτηρίζεται από λιγοστά κόκκινα στίγματα, ενώ στις σοβαρότερες περιπτώσεις τα στίγματα μπορεί να είναι εκατοντάδες και να καλύπτουν το πρόσωπο, το λαιμό, το στέρνο και την πλάτη. Τα στίγματα μπορεί να είναι μεγάλα, συμπαγή και επίπονα (κύστες).  

Η ακμή είναι ιδιαίτερα κοινό φαινόμενο κατά την εφηβεία και βελτιώνεται κατά την ενηλικίωση. Μερικές γυναίκες που δεν εμφάνισαν ακμή στην εφηβεία μπορεί να την εμφανίσουν στην ενήλικη ζωή τους.



191ea631b1ecf34b8a7ada01df023485
Πως δημιουργείται;
cyprusdermaclinic.com
2021.39
Κατά τη εφηβεία, τα επίπεδα των ορμονών, ιδιαίτερα της τεστοστερόνης, αυξάνονται σημαντικά. Κατά συνέπεια, οι αδένες του δέρματος παράγουν περισσότερο σμήγμα και η λιπαρότητα αυξάνεται. Το σμήγμα απελευθερώνεται από τους πόρους προκειμένου να προστατεύσει το δέρμα και να το διατηρήσει ενυδατωμένο. Η ακμή εμφανίζεται όταν η λιπαρότητα και τα νεκρά κύτταρα φράζουν τους πόρους του δέρματος. Εάν εισέλθουν μικρόβια στους πόρους, το αποτέλεσμα μπορεί να είναι οίδημα, ερυθρότητα και πύον.



91c478371c88cb066c619c1f21d0b99e
Παράγοντες πυροδότησης της ακμής;
cyprusdermaclinic.com
2021.39
* Ορισμένα φάρμακα, όπως τα κορτικοστεροειδή και το λίθιο, μπορεί να πυροδοτήσουν την εμφάνιση της ακμής.
* Η ακμή δεν επηρεάζει μόνο τους εφήβους. Μερικές φορές τα νεογέννητα εμφανίζουν ακμή επειδή οι μητέρες τούς μεταφέρουν ορμόνες κατά τη κυηση.
* Μερικές παθήσεις του ενδοκρινικού συστήματος, όπως το σύνδρομο πολυκυστικών ωοθηκών και το σύνδρομο cushing (ορμονική διαταραχή που οφείλεται στα υψηλά επίπεδα κορτιζόλης στο αίμα), μπορεί να οδηγήσουν σε κρίσεις ακμής.
* Η σοκολάτα και οι λιπαρές τροφές μπορεί να προκαλέσουν επιδείνωση των συμπτωμάτων της ακμής, ωστόσο δεν αποδεικνύεται από καμία έρευνα ότι οι τροφές αυτές αποτελούν τη βασική αιτία εμφάνισης της ακμής.
* Τα προϊόντα περιποίησης και ομορφιάς με βάση τα έλαια μπορεί να επιδεινώσουν την κατάσταση της πάθησης.
* Η ακμή μπορεί να είναι κληρονομική. Εάν ο ένας από τους δύο γονείς έχει εμφανίσει ακμή στο παρελθόν, η πάθηση είναι πιθανό να εμφανιστεί και στα παιδιά.



9079f521d2cfbb4ba7ff3d255cf755bb
Ποια είναι τα συμπτώματα της ακμής;
cyprusdermaclinic.com
2021.39
Τα συμπτώματα της ακμής περιλαμβάνουν κόκκινα, λευκά ή μαύρα στίγματα. Αυτά μπορεί να εμφανίζονται στο πρόσωπο, το λαιμό, τους ώμους, την πλάτη ή το στέρνο. Τα ευμεγέθη στίγματα με βαθιά ρίζα ονομάζονται κυστικές αλλοιώσεις. Τα στίγματα αυτά μπορεί να προκαλέσουν πόνο εάν μολυνθούν, ενώ μπορεί να αφήσουν μόνιμα σημάδια στο δέρμα.



b35b3c3783bc6f42eb299e69759ec9d8
Πώς θεραπεύεται η ακμή;
cyprusdermaclinic.com
2021.39
Η καταπολέμηση της ακμής μπορεί να χρειαστεί αρκετό χρόνο και θα πρέπει να συμβουλευτείτε το γιατρό σας εάν τα συμπτώματα δεν υποχωρούν για μεγάλο χρονικό διάστημα  

Η θεραπεία της ακμής, πρόκειται για μια απόλυτα εξατομικευμένη μέθοδο θεραπείας η οποία ανάλογα με την ένταση των συμπτωμάτων διακρίνεται σε:


* Τοπική Θεραπεία Ακμής: Χορηγείται για την αντιμετώπιση περιστατικών ήπιας-κοινής εφηβικής ακμής, ακμής της εγκυμοσύνης και ως επικουρική της συστηματικής θεραπείας.
* Συστηματική Θεραπεία Ακμής: Σε περιπτώσεις που η ακμή δε υποχωρεί με την τοπική θεραπεία, τότε η αντιμετωπίζεται με συστηματική χορήγηση αντιβιοτικών, με ορμονική θεραπεία και με συστηματική χρήση ρετινοειδών.
* Άλλες ειδικές μέθοδοι θεραπείας είναι:
	+ Η Φωτοδυναμική Θεραπεία pdt
	+ Με co2 fractional laser
	+ Με Χημικό peeling
	+ Με Δερμοαπόξεση Προσώπου (microdermabrasion)



03134aea645ecc92c859d76da093b601
Από τι εξαρτάται η αποτελεσματικότητα της θεραπείας;
cyprusdermaclinic.com
2021.39
Η Θεραπεία Ακμής είναι μια εξατομικευμένη θεραπεία, προσαρμοσμένη στις ανάγκες και στον ειδικό τύπο δέρματος του κάθε ασθενούς. Συνεπώς, τα αποτελέσματα και ο χρόνος επίτευξής τους εξαρτάται από τη περιοχή εμφάνισης της Ακμής, την επιμονή της και τη μέθοδο θεραπείας που ακολουθεί ο ασθενής.



ece9b4be16a9daf4e21c4465e8e885e5
Τι μπορώ να κάνω για τα σημάδια;
cyprusdermaclinic.com
2021.39
Υπάρχουν διάφορες θεραπείες, όπως η αποκατάσταση της επιδερμίδας με τη βοήθεια λέιζερ (laser resurfacing), ήπια δερμοαπόξεση (microdermabrasion), μεσοθεραπεία (microneedling), αυτόλογη μεσοθεραπεία prp, χημικά peelings κ.α, οι οποίες μπορούν να βελτιώσουν την όψη και την υφή του δέρματος. Η θεραπεία που θα επιλεγεί εξαρτάται από τη σοβαρότητα της  

κατάστασης.


